РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 3

от заседание на Комисия „Съдебна карта, натовареност и 
съдебна статистика” към Съдийската колегия
на Висшия съдебен съвет

30 януари 2017 г.
/понеделник - 10,00 часа/

	Днес, 30 януари 2017 г. (понеделник), от 10,00 часа се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА 
КАМЕН ИВАНОВ 
МАРИЯ КУЗМАНОВА 
СОНЯ НАЙДЕНОВА
	
Красимира Василева - началник-отдел „ЮОДКВСС", дирекция Правна; Румен Митев - началник-отдел "САОД", дирекция "ИТСС"; Елеонора Савова – началник-отдел „СК”, дирекция "СККМ"; Емилия Петкова – главен експерт в отдел „САОД”, дирекция "ИТСС”.

След разисквания по предварително обявения дневния ред

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

Включва в дневния ред за днешното заседание следните допълнителни точки:
- Становище на комисията относно приложението на Правилата за отчитане на натовареността на съдиите – като точка 6;
- Решение на Пленума на ВСС по Протокол № 3/26.01.2017 г., т. 28, относно Доклада на Комисията до Европейския парламент и Съвета относно напредъка на България по механизма за сътрудничество и проверка от 25.01.2017 г. – като точка 7

	ПО ДНЕВНИЯ РЕД:

	1. ОТНОСНО: Предложение за изменения в текстове на Правилника за администрацията на съдилищата и в Единната методика по приложението на принципа за случайно разпределение на делата в районните, окръжните, административните, военните, апелативните и специализираните съдилища.
	 
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	1.1. Предлага на Комисия по правни и институционални въпроси към Пленума на ВСС създаване на нова алинея 5 в чл. 35 от ПАС със следния текст: 
„(5) В съдилищата, в които броят на магистратските длъжности е 50 бр. и повече, в апелативните съдилища, както и в окръжните и административните съдилища със седалище, съвпадащо с това на съответния апелативен съд, административният ръководител може да възлага със заповед на определени от него служители от администрацията да извършват техническа дейност по ал. 4”.
1.2. Предлага на КПКИТ към Пленума на ВСС допълване на текста на т. 3 от Единната методика по приложението на принципа за случайно разпределение на делата в районните, окръжните, административните, военните, апелативните и специализираните съдилища /приета с решение на ВСС по протокол № 57/04.12.2014 г., изменена и актуализирана с решение на ВСС по протокол 13/19.03.2015 г.; изм. с решение на СК на ВСС по протокол №1 /10.01.2017 г./, със следното изречение:
„В съдилищата, в които броят на магистратските длъжности е 50 бр. и повече, в апелативните съдилища, както и в окръжните и административните съдилища със седалище, съвпадащо с това на съответния апелативен съд, административният ръководител може да възлага тази дейност със заповед и на определени от него служители от администрацията”.
1.3. Изпраща решението по т. 1.1. на КПИВ, за сведение и по компетентност.
1.4. Изпраща решението по т. 1.2. на КПКИТ, за сведение и по компетентност.

	2. ОТНОСНО: Предложение за предприемане на мерки с оглед проблеми в СРС, поставени на срещата на Съдийската колегия с ИВСС и ръководството в оставка на Софийски районен съд, проведена на 20 януари 2017 г. в сградата, както и с решението на Пленума на ВСС по Протокол № 3/26.01.2017 г., т. 23.

Комисия "Съдебна карта, натовареност и съдебна статистика"
		към Съдийската колегия на Висшия съдебен съвет
Р Е Ш И :

	2.1. Да се организира среща между Главния инспектор на ИВСС и разработчика на СИНС с оглед обсъждане на възможността за осигуряване на достъп до СИНС на ИВСС.
2.2. След провеждане на предвидената за 03.02.2017 г. работна среща комисията да предложи на КПИВ мерки за законодателни промени във връзка с подсъдността на районните съдилища.

3. ОТНОСНО: Становище изх. № 112/19.01.2017 г. от председателя на Окръжен съд – Търговище относно подадена молба за освобождаване от заеманата длъжност от Ангелинка Николова – съдия в ОС-Търговище във връзка с евентуална процедура по реда на 194 ЗСВ. /вх.№ ВСС-850/23.01.2017 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	3.1. Приема за сведение становище изх. № 112/19.01.2017 г. от председателя на Окръжен съд – Търговище относно подадена молба за освобождаване от заеманата длъжност от Ангелинка Николова – съдия в ОС-Търговище във връзка с евентуална процедура по реда на 194 ЗСВ. /вх.№ ВСС-850/23.01.2017 г./
3.2. Изпраща писмен отговор до председателя на Окръжен съд – Търговище съобразно направените уточнения в заседанието.

	4. ОТНОСНО: Писмо изх. № 122/17.01.2017 г. от председателя на Административен съд – Хасково относно уточнения във връзка с искане за увеличаване на щатната численост на АС-Хасково с 1 /една/ щатна бройка за „съдия” /вх. № 11-02-163/18.01.2017 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	4.1. Приема за сведение писмо изх. № 122/17.01.2017 г. от председателя на Административен съд – Хасково относно уточнения във връзка с искане за увеличаване на щатната численост на АС - Хасково с 1 /една/ щатна бройка за „съдия” /вх. № 11-02-163/18.01.2017 г./

	5. ОТНОСНО:  Анализ на действителната натовареност на окръжните съдилища за първото полугодие на 2016 г., във връзка с предстоящото планиране на длъжности за младши съдии, с оглед обявяването на конкурс за 2017 г. 
Приложения: 1. Доклад от Галина Хаджиева – ст.експерт в отдел „САОД”, ВСС.
2. Допълнена таблица в изпълнение на решение на КСКНСС по протокол 2/23.01.2017 г., т. 3.3.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	5.1. Приема за сведение Доклад от Галина Хаджиева – ст.експерт в отдел „САОД”, относно анализ на действителната натовареност на окръжните съдилища за първото полугодие на 2016 г., във връзка с предстоящото планиране на длъжности за младши съдии, с оглед обявяването на конкурс за 2017 г. 
	5.2. Приема за сведение допълнена таблица в изпълнение на решение на КСКНСС по протокол 2/23.01.2017 г., т. 3.3.
	5.3. Изпраща на Комисията по атестирането и конкурсите решенията и материалите по т. 5.1 и 5.2, за сведение и по компетентност.

6. ОТНОСНО: Становище на комисията относно приложението на Правилата за отчитане на натовареността на съдиите.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	6.1. Възлага на председателя на комисията да изготви писмо до съдилищата в което да отрази становището на комисията, съгласно уточненията в проведената дискусия.
	6.2. Писмото да се публикува на интернет страницата на ВСС – в раздел Пресцентър и в раздела на комисията, както и да се изпрати до съдилищата чрез служебните страници.

7. ОТНОСНО: Решение на Пленума на ВСС по Протокол № 3/26.01.2017 г., т. 28, относно Доклада на Комисията до Европейския парламент и Съвета относно напредъка на България по механизма за сътрудничество и проверка от 25.01.2017 г.

Комисия „Съдебна карта, натовареност и съдебна статистика“ към
Съдийската колегия на Висшия съдебен съвет
Р Е Ш И :

7.1. Предлага на Комисията по правни и институционални въпроси към Пленума на ВСС с оглед предстоящото обсъждане на 02.02.2017 г. от Пленума на мерките, които трябва да се предложат по темите за натовареността и съдебната карта да се включат мерките от Програмата на комисията до края на мандата на настоящия състав на ВСС, като се добавят и:
- предстояща на 03.02.2017 г. работна среща с участие на съдии от СРС, СГС, САС и ВКС за обсъждане на предложения за законодателни промени във връзка с подсъдността на гражданските и наказателните дела, разглеждани от районните съдилища;
- предстояща среща, организирана от КСКНСС, в която ще участват ИВСС и разработчика на СИНС „Смарт системс 2010“ ООД, за обсъждане на възможността за отчитане на данните в системата на натовареността на съдиите в Софийски районен съд към края на 2016 г., както и осигуряването на достъп на ИВСС до СИНС с цел използване на данните за натовареността при извършване на проверки в съдилищата.
7.2. Изпраща решението за приобщаване към материалите по т.17 от дневния ред на пленума на ВСС за 02.02.2017 г.

					ПРЕДСЕДАТЕЛ
					НА КСКНСС:            /п/ 
							КАЛИН КАЛПАКЧИЕВ